4 ಲಕ್ಷವಿದ್ದ ಹಣದ ಬ್ಯಾಗ್ ಹಿಡಿದು ಮರವೇರಿದ ಮಂಗ ಮುಂದೇನಾಯ್ತು ಗೊತ್ತಾ? ಚೇಷ್ಟೆ ಮಾಡುವುದರಲ್ಲಿ ಕಪಿಗಳು ಎತ್ತಿದ ಕೈ. ಮಲೆನಾಡಿನಲ್ಲಂತೂ ಅಡಿಕೆ, ತೆಂಗಿನ ಮರಗಳ ಮೇಲೆ ಜಿಗಿಯುತ್ತಾ ತೆಂಗಿನಕಾಯಿ ಕಿತ್ತು ಬೀಸಾಕುತ್ತಾ ಉಪಟಳ ಮಾಡುತ್ತಿರುತ್ತದೆ. ಆದರಂತೆ ಉತ್ತರ ಪ್ರದೇಶದಲ್ಲೊಂದು ಕಪಿ ಏನು ಮಾಡಿದೆ ಗೊತ್ತಾ? 4 ಲಕ್ಷ ಬೆಲೆಯ ಬ್ಯಾಗ್ ಎತ್ತಿಕೊಂಡು ಮರವೇರಿದೆ! ಉತ್ತರ ಪ್ರದೇಶದ ಸೀತಾಪುರ್ ಎಂಬಲ್ಲಿ ಈ ಘಟನೆ ನಡೆದಿದೆ. ಇಲ್ಲಿನ ವಿಕಾಸ್ ಭವನದ ರಿಜಿಸ್ಟಾರ್ ಕಚೇರಿ ನೋಂದಣಿ ಕಚೇರಿ ಬಳಿ ಇದ್ದ ಕೋತಿಯೊಂದು ಹಣ ತುಂಬಿದ್ದ ಬ್ಯಾಗ್ ಅನ್ನು ಎತ್ತಿಕೊಂಡು ಮರವೇರಿದೆ. ನಂತರ ನೋಟುಗಳನ್ನು ಎಸೆಯುತ್ತ ಕುಳಿತಿದೆ. ಹೀಗೆ ಲಕ್ಷಾಂತರ ನೋಟುಗಳು ಗಾಳಿಗೆ ಹಾರುತ್ತಾ ನೋಂದಣಿ ಕಚೇರಿ ಸುತ್ತಮುತ್ತ ಬಿದ್ದಿದೆ. ಗಾಳಿಗೆ ಬೀಳುತ್ತಿರುವ ನೋಟುಗಳನ್ನು ಕಂಡು ಅಚ್ಚರಿಗೊಂಡ ಜನರಿಗೆ ಮರದಲ್ಲಿದ್ದ ಕಪಿಯ ಚೇಷ್ಟೆ ಕಣ್ಣೆದುರಿಗೆ ಕಂಡಿದೆ. ಹಿರಿಯ ವ್ಯಕ್ತಿಯೊಬ್ಬರು 4 ಲಕ್ಷ ರೂ ಹಣವಿದ್ದ ಬ್ಯಾಗ್ ಅನ್ನು ಸೀತಾಪುರ್ ವಿಕಾಸ್ ಭವನ ಬಳಿ ಇಟ್ಟುಕೊಂಡು ಕುಳಿತಿದ್ದರು. ಈ ವೇಳೆ ಮಂಗವೊಂದು ಬಂದು ಬ್ಯಾಗ್ ಎತ್ತಿಕೊಂಡು ಮರ ಏಳಿ ಕುಳಿತಿದೆ. ಅಷ್ಟು ಮಾತ್ರವಲ್ಲದೆ, 10, 12 ಸಾವಿರ ರೂ. ನೋಟುಗಳನ್ನು ಕಿತ್ತೆಸೆದಿದೆ.ಹೀಗೆ ಚೇಷ್ಟೆ ಮಾಡಿದ್ದ ಮಂಗ ಕೊನೆಗೆ ಹಣದ ಬ್ಯಾಗ್ ಅನ್ನು ಕೆಳಕ್ಕೆ ಎಸೆದಿದೆ ಎಂದು ತಿಳಿದು ಬಂದಿದೆ.